
	ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ,
ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ

ΕΝΙΑΙΟΣ ΔΙΟΙΚΗΤΙΚΟΣ ΤΟΜΕΑΣ 
ΔΙΑΧΕΙΡΙΣΗΣ ΠΡΟΓΡΑΜΜΑΤΩΝ  ΚΠΣ

ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ
ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ      
ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ
	
	
  Αθήνα, 27/08/2010
Αριθ. Πρωτ.: 12078

	ΜΟΝΑΔΑ Δ’ 
	
	


Πληροφορίες: Παναγιώτης Πετάκος
Διεύθυνση: Πιττακού 2-4 και Περιάνδρου

ΤΚ10558, Αθήνα

Τηλ: 210 3278023  Fax: 210 3278028

e-mail: panpet@epeaek.gr                                   
ΠΕΡΙΛΗΨΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

Για την ανάθεση παροχής υπηρεσιών εκπόνησης μελετών της κατηγορίας Β2 του Παραρτήματος του ΠΔ 4/2002 (ΦΕΚ Α΄3/14.01.2002) με αντικείμενο: 
«Σχέδιο δράσης για την εφαρμογή του Εθνικού Προγράμματος Δια Βίου Μάθησης από τις Περιφέρειες και τους Δήμους»
ΤΟ ΕΡΓΟ ΣΥΓΧΡΗΜΑΤΟΔΟΤΕΙΤΑΙ ΑΠΟ ΤΗΝ ΕΥΡΩΠΑΪΚΗ ΕΝΩΣΗ – ΕΥΡΩΠΑΪΚΗ ΕΠΙΤΡΟΠΗ

(ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ - ΕΘΝΙΚΟΙ ΠΟΡΟΙ)

Η χρηματοδότηση του έργου θα πραγματοποιηθεί από πόρους του ΕΠΕΚΔΙΒΙΜ  (συγχρηματοδότηση από την Ευρωπαϊκή Ένωση- Ευρωπαϊκό Κοινωνικό Ταμείο σε ποσοστό 65,28% για τον Άξονα Προτεραιότητας 13 «Τεχνική Υποστήριξη Εφαρμογής στις 8 περιφέρειες αμιγούς στόχου 1», 38,62% για τον Άξονα Προτεραιότητας 14 «Τεχνική Υποστήριξη Εφαρμογής στις 3 περιφέρειες Στατιστικής Σύγκλισης» και 41,37% για τον Άξονα Προτεραιότητας 15 «Τεχνική Υποστήριξη Εφαρμογής στις 2 περιφέρειες Σταδιακής Εισόδου».
ΤΡΟΠΟΣ ΛΗΨΗΣ ΕΓΓΡΑΦΩΝ ΤΟΥ ΔΙΑΓΩΝΙΣΜΟΥ – ΠΑΡΟΧΗ ΔΙΕΥΚΡΙΝΗΣΕΩΝ

Στους ενδιαφερομένους διατίθενται αριθμημένα τεύχη. Η διάθεση των αριθμημένων τευχών γίνεται από το Υπουργείο Παιδείας, Δια Βίου Μάθησης & θρησκευμάτων – Ειδική Υπηρεσία Διαχείρισης του Επιχειρησιακού Προγράμματος «Εκπαίδευση και Δια Βίου Μάθηση» (ΕΥΔ ΕΠΕΚΔΙΒΙΜ), από τα γραφεία της Αναθέτουσας Αρχής, Πιττακού 2-4 & Περιάνδρου, Πλάκα 10558, Αθήνα. Υπεύθυνος: Παναγιώτης Πετάκος, Τηλ.: 210-3278023. Η παραλαβή αριθμημένων τευχών διαγωνισμού, γίνεται είτε με εκπροσώπους (με απλή εξουσιοδότηση), είτε με αποστολή με υπηρεσία ταχυμεταφοράς κατόπιν αιτήσεως (το κόστος αποστολής βαρύνει τον ενδιαφερόμενο).

Υποψήφιοι, οι οποίοι δε θα έχουν παραλάβει αριθμημένο τεύχος του διαγωνισμού από την Αναθέτουσα Αρχή δε θα αξιολογούνται.

Οι υποψήφιοι μπορούν να ζητούν γραπτώς διευκρινίσεις για το περιεχόμενο της παρούσας προκήρυξης μέχρι 03/09/2010. Η ΕΥΔ ΕΠΕΚΔΙΒΙΜ  θα αποστείλει απάντηση στις 08/09/2010 σε όλους όσους έχουν παραλάβει το τεύχος του διαγωνισμού. 

ΑΝΤΙΚΕΙΜΕΝΟ ΤΟΥ ΕΡΓΟΥ

Το Πλαίσιο: Στον υπό ψήφιση νέο νόμο για τη δια βίου μάθηση αναγνωρίζεται καθοριστικός ρόλος των Οργανισμών Τοπικής Αυτοδιοίκησης (περιφερειών και δήμων) για την υλοποίηση δράσεων δια βίου μάθησης. Ωστόσο, εκκρεμεί η εξειδίκευση των ειδικότερων αρμοδιοτήτων των ΟΤΑ αλλά και του ειδικού θεσμικού πλαισίου που θα ρυθμίζει την οργάνωση και τον τρόπο παροχής υπηρεσιών δια βίου μάθησης από τους ΟΤΑ.

Το Ειδικότερο Αντικείμενο: Ζητείται ανάδοχος, με εξειδικευμένη γνώση και εμπειρία σε ζητήματα τοπικής αυτοδιοίκησης που θα εκπονήσει ένα συνεκτικό Σχεδίου Δράσης στο οποίο (α) θα καταγραφούν τεκμηριωμένες προτάσεις για την περαιτέρω εξειδίκευση του θεσμικού πλαισίου με τις προβλεπόμενες στο νόμο κανονιστικές πράξεις, δυνάμει σχετικών εξουσιοδοτικών διατάξεων, (β) θα αποτυπωθεί ο βέλτιστος τρόπος σχεδιασμού των δημοσίων υπηρεσιών δια βίου μάθησης στους καθ’ύλην αρμόδιους ΟΤΑ και οι τυχόν αναγκαίες προγραμματικές ή συμβατικές συνέργειες, (γ) θα εξετασθούν οι δυνητικές δομές, υποδομές και εξειδικευμένο προσωπικό που θα μπορούσαν να αξιοποιηθούν, (δ) θα προταθεί τρόπος δικτύωσης των ΟΤΑ και των αρμόδιων υπηρεσιών τους για τη βέλτιστη διάχυση και αξιοποίηση της γνώσης και της πληροφορίας. 
1.3. Το Σχέδιο Δράσης θα περιλαμβάνει:

i. Aνάλυση και τεκμηρίωση των ανωτέρω υπό 1.2. ζητημάτων

ii. Σχέδιο Οδηγού σχεδιασμού και λειτουργίας των σχετικών δημόσιων υπηρεσιών δια  βίου μάθησης.
iii. Σχέδια Προγραμματικών συμβάσεων για την υλοποίηση των δράσεων του Εθνικού Προγράμματος Διά Βίου Μάθησης από τις Περιφέρειες και τους Δήμους
1.4. Το Σχέδιο Δράσης θα αποτυπωθεί σε έγγραφη μορφή, έντυπη και ηλεκτρονική και θα αποτελέσει ένα συνολικότερο παραδοτέο του έργου, με επιμέρους παραδοτέα τα ανωτέρω περιγραφόμενα διακριτά τμήματά του.

ΔΙΑΡΚΕΙΑ ΥΛΟΠΟΙΗΣΗΣ ΕΡΓΟΥ – ΠΡΟΘΕΣΜΙΑ ΠΑΡΑΔΟΣΗΣ ΤΩΝ ΠΑΡΑΔΟΤΕΩΝ

Η διάρκεια υλοποίησης του έργου δε  θα υπερβεί τους πέντε (5) μήνες από τη σύναψη της σχετικής σύμβασης.
ΤΙΜΗΜΑ

Δεδομένου του εύρους του Σχεδίου Δράσης και ιδίως με δεδομένο κυρίως ότι περιλαμβάνει αφενός την καταγραφή της διεθνούς εμπειρίας και αφετέρου την παραγωγή υλικού το οποίο θα καλύπτει την ευρύτερη δυνατή ποικιλία παραδειγμάτων, εμπλουτισμένα με περισσότερες εναλλακτικές για τη λήψη ενισχυτικών ενεργειών και αναφορές σε συγκεκριμένες πρακτικές προώθησης, το εκτιμώμενο τίμημα για το σύνολο του ζητούμενου έργου δεν μπορεί να ξεπεράσει το ποσό των εξήντα χιλιάδων ευρώ (60.000,00 €) συμπεριλαμβανομένου του αναλογούντος Φ.Π.Α. και των λοιπών νόμιμων κρατήσεων.

Στο τίμημα περιλαμβάνονται όλες οι απαραίτητες αμοιβές και δαπάνες για την εκτέλεση του έργου χωρίς καμία περαιτέρω επιβάρυνση της ΕΥΔ ΕΠΕκΔιΒιΜ, έστω και εξ επιγενόμενης αιτίας κατά τα ειδικότερα στη σύμβαση οριζόμενα.
ΣΥΜΒΑΣΗ 

Μεταξύ της Αναθέτουσας Αρχής και του Αναδόχου που θα επιλεγεί θα υπογραφεί σύμβαση. Στη σύμβαση είναι δυνατόν να προσαρτηθούν παρατηρήσεις της Αναθέτουσας Αρχής, οι οποίες θα λαμβάνουν υπόψη τους παρατηρήσεις που διατυπώθηκαν κατά τη φάση της αξιολόγησης. Οι παραπάνω παρατηρήσεις σκοπό έχουν να κάνουν πιο σαφές και πλήρες το συμβατικό αντικείμενο και αποτελούν αναπόσπαστο τμήμα του.

ΔΙΚΑΙΩΜΑ ΣΥΜΜΕΤΟΧΗΣ

Δικαίωμα συμμετοχής στον διαγωνισμό έχουν:

α) Φυσικά ή νομικά πρόσωπα της ημεδαπής ή της αλλοδαπής, 
β) Συμπράξεις - Ενώσεις προσφερόντων, φυσικών ή νομικών προσώπων, 

που θα διαθέτουν εξειδικευμένη γνώση σε ζητήματα της τοπικής αυτοδιοίκησης.

ΠΡΟΣΦΟΡΕΣ

Οι προσφορές που θα υποβληθούν δεσμεύουν στο σύνολο τους υποψηφίους για τέσσερις (4) μήνες από την επομένη μέρα της λήξης της προθεσμίας υποβολής των προσφορών. 

ΥΠΟΒΟΛΗ –ΑΝΟΙΓΜΑ ΠΡΟΣΦΟΡΩΝ

Οι ενδιαφερόμενοι υποψήφιοι ανάδοχοι, οφείλουν να καταθέσουν την προσφορά τους στα γραφεία της ΕΥΔ ΕΠΕΚΔΙΒΙΜ, Περιάνδρου και Πιττακού 2, Πλάκα, Αθήνα, ΤΚ 10558, έως τις 13 Σεπτεμβρίου 2010 και ώρα 13:00 μ.μ.
Η προσφορά μπορεί να υποβληθεί και με συστημένη ταχυδρομική επιστολή και με τις ίδιες κατά τα παραπάνω ενδείξεις. Όσες προσφορές υποβληθούν με τον τρόπο αυτό, θα ληφθούν υπόψη μόνο αν φτάσουν στην Αναθέτουσα Αρχή μέχρι την καταληκτική ημερομηνία και ώρα, ανεξαρτήτως του χρόνου αποστολής τους («σφραγίδα ταχυδρομείου»).

Η αποσφράγιση του κυρίως φακέλου και των τεχνικών προσφορών  θα γίνει από την Επιτροπή Αξιολόγησης Προσφορών του Διαγωνισμού στις 13 Σεπτεμβρίου 2010 και ώρα 13:30 μ.μ στα γραφεία της Αναθέτουσας Αρχής, Πιττακού 2-4 και Περιάνδρου στην Αθήνα, παρουσία των υποψηφίων που υπέβαλαν προσφορά ή εξουσιοδοτημένων αντιπροσώπων τους. 

ΑΞΙΟΛΟΓΗΣΗ ΠΡΟΣΦΟΡΩΝ

Η αξιολόγηση των προσφορών θα γίνει από την Επιτροπή Αξιολόγησης που θα συγκροτηθεί με Απόφαση της Ειδικής Γραμματέως Ενιαίου Διοικητικού Τομέα Διαχείρισης Προγραμμάτων ΚΠΣ του Υπουργείου Παιδείας, Δια Βίου Μάθησης και Θρησκευμάτων.

ΔΙΕΥΚΡΙΝΙΣΕΙΣ - ΠΛΗΡΟΦΟΡΙΕΣ

Για περισσότερες πληροφορίες οι ενδιαφερόμενοι μπορούν να απευθύνονται στον κ. Παναγιώτη Πετάκο ή στον κ. Ιωάννη Χατζηφάνη κατά τις εργάσιμες ώρες στο τηλέφωνο 210-3278023 / 210-3278034.

Περίληψη της προκήρυξης θα αναρτηθεί στην ιστοσελίδα www.edulll.gr της ΕΥΔ ΕΠΕκΔιΒιΜ στις  27  Αυγούστου  2010. 

	Η ΕΙΔΙΚΗ ΓΡΑΜΜΑΤΕΑΣ
ΔΙΑΧΕΙΡΙΣΗΣ ΠΡΟΓΡΑΜΜΑΤΩΝ ΚΠΣ

	ΙΦΙΓΕΝΕΙΑ ΟΡΦΑΝΟΥ

